b"\n_START_ARTICLE_\nDoraemon\n_START_SECTION_\nKasaysayan\n_START_PARAGRAPH_\nNoong Disyembre 1969, ang mangang Doraemon ay sabay sabay na inilabas sa anim na buwanang magasing pambata. Pinamagatan ang mga magasin ayon sa taon ng pag-aaral ng mga bata, na kinabibilangan ng Yoiko (mababait na bata), Y\xc5\x8dchien (nurseri), at ang Shogaku Ichinensei (Unang baitang) hanggang Shogaku Yonnensei (ika-apat na baitang). Noong 1973, ang serye ay nagsimulang lumabas sa dalawa pang magasin, Shogaku Gonensei (ika-anim na baitang) at ang Shogaku Rokunensei (ika-anim na baitang). Ang mga kuwentong tampok sa bawat magasin ay iba-iba, na nangangahulugang ang may-akda ay orihinal na lumilikha ng mahigit anim na kuwento bawat buwan. Noong 1977, ang CoroCoro Comic ay inilunsad bilang magasin ng Doraemon. Ang mga orhinal na manga binatay sa mga pangsineng Doraemon ay inilabas din ng CoroCoro Comic. Ang mga kuwentong inilaan sa ilalim ng uring Tent\xc5\x8dmushi ay ang mga kuwentong matatagpuan sa magasin na ito._NEWLINE_Simula ng mailabas ang Doraemon noong 1969, ang kuwento ay pinili at pinagsama-sama sa apatnapu't limang mga aklat na inilimbag noong 1974 hanggang 1996, na may sirkulasyon na mahigit sa 80 milyon noong 1992. Karagdagan pa dito, ang Doraemon ay lumabas sa iba't ibang mga seryeng manga ng Sh\xc5\x8dgakukan. Noong 2005, ang Sh\xc5\x8dgakukan ay naglimbag pa ng serye ng limang aklat na manga sa ilalim ng pamagat na Doraemon+ (Doraemon Plus), na hindi makikita sa 5 aklat ng Tent\xc5\x8dmushi\n_START_SECTION_\nBuod\n_START_PARAGRAPH_\nSi Doraemon ay ipinadala pabalik sa panahon ng kaapu-apuhan ni Nobita Nobi na si Sewashi upang ayusin ang mga ginagawa ni Nobita, upang ang kanyang mga salinlahi ay mabuhay sa isang maaayos na hinaharap. Sa orihinal na panahon, ang kahinaan ni Nobita, at kinalaunan sa kanyang karera sa buhay, ay nagdulot ng suliraning pangsalapi sa kanyang mag-anak._NEWLINE_Ang kuwento ay kadalasang nakatutok sa araw-araw na mga pagsubok sa buhay ng ika-apat na baitan na mag-aaral na si Nobita, ang bida sa kuwento. Sa isang pangkaraniwang kabanata, si Nobita ay umuuwing umiiyak dahil sa mga suliranin kinakaharap niya sa paaralan o sa mga kapitbahay nito. Pagkatapos maglabas ng hinanakit, maglalabas si Doraemon ng panghinaharap na kagamitan upang matulungan si Nobita na maayos ang kanyang problema, pagkatapos ay maghihiganti, o kaya naman ay ipagmamayabang sa kanyang mga kaibigan._NEWLINE_Kadalasang sumusobra sa ginagawa si Nobita, kahit na sa mabuting hangarin ni Doraemon na makatulong. ay lalong nadudulot si Nobita sa gulo. Minsan, ang mga kaibigan niya (kadalasang si Suneo at Jaian [Damulag sa dubbing nito sa Filipino]) ay inaagaw ang kagamitan at nagdudulot ng hindi tamang paggamit dito. Subalit, sa huling bahagi ng kuwento, mayroon laging nangyayari sa karakter na gumamit ng hindi maganda dito, at dito lumalabas ang aral pang-asal ng kuwento.\n_START_SECTION_\nD\xc5\x8dgu\n_START_PARAGRAPH_\nSi Doraemon ay kayang maglabas ng iba't ibang kagamitan na kilala bilang d\xc5\x8dgu (\xe9\x81\x93\xe5\x85\xb7 lit. gadget) mula sa kanyang bulsa. Ang ibang mga gamit ay batay sa mga totoong kagamitang hapon na may dagdag na tampok, subalit ang iba naman ay halos kathang pang-agham (ngunit ang iba naman ay kadalasang binatay sa mga paniniwalang pangrelihiyoso)._NEWLINE_Libu-libong mga d\xc5\x8dgu ang naitampok sa Doraemon. Ang iba ay sinasabing humigit kumulang nasa 4,500. Ito ang dahilan kung bakit tanyag ito kahit pa sa mga nakakatandang tagapagbasa/manunood."